Tarybos reglamentas (EEB) Nr. 3026/77
1977 m. lapkričio 28 d.
dėl Europos ekonominės bendrijos ir Turkijos asociacijos susitarimo papildomo protokolo, susijusio su naujų valstybių narių įstojimu į Bendriją, sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 238 straipsnį,
atsižvelgdama į 1972 m. sausio 22 d. pasirašytą Sutartį dėl naujų valstybių narių stojimo į Europos ekonominę bendriją ir Europos atominės energijos bendriją, ypač į prie jos pridėto akto 108 straipsnį,
atsižvelgdama į Komisijos rekomendaciją,
atsižvelgdama į Europos Parlamento nuomonę [1],
kadangi yra tinkamas momentas sudaryti Papildomą protokolą, nustatantį tam tikras su Europos ekonominės bendrijos ir Turkijos asociacijos susitarimu susijusias nuostatas į Europos ekonominę bendriją įstojus naujoms valstybėms narėms,
PRIĖMĖ ŠĮ REGLAMENTĄ:
1 straipsnis
Bendrijos vardu sudaromas ir patvirtinamas Europos ekonominės bendrijos ir Turkijos asociacijos susitarimo papildomas protokolas, susijęs su naujų valstybių narių įstojimu į Bendriją, ir prie Baigiamojo akto pridėti pareiškimai. Protokolo ir Baigiamojo akto tekstas pridedamas prie šio reglamento.
2 straipsnis
Tarybos pirmininkas kitai Susitariančiajai Šaliai praneša, jog Bendrijoje yra baigtos protokolo įsigaliojimui būtinos procedūros [2].
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1977 m. lapkričio 28 d.